b'\n_START_ARTICLE_\n323 Brucija\n_START_SECTION_\nOdkritje\n_START_PARAGRAPH_\nAsteroid je odkril Max Franz Joseph Cornelius Wolf [22. decembra 1891 v Heidelbergu. Poimenovan je po [ameri\xc5\xa1ki \xc4\x8dlovekoljubki in podpornici astronomije Catherine Wolfe Bruce, ki je darovala 10.000$ za izgradnjo daljnogleda, ki ga je uporabljal Max Wolf. Asteroid Brucija je bil prvi odkriti asteroid z uporabo astrofotografije. Max Wolf je odkril ve\xc4\x8d kot 200 asteroidov.\n_START_SECTION_\nZna\xc4\x8dilnosti\n_START_PARAGRAPH_\nAsteroid Brucija obkro\xc5\xbei Sonce v 3,68 letih. Njegov tir ima izsrednost 0,302, nagnjen pa je za 24,227\xc2\xb0 proti ekliptiki. Njegov premer je 35,8 km, okrog svoje osi se zavrti v 9,46 urah.'